Avis juridique important

|

31995D0221

95/221/EY, Euratom, EHTY: Euroopan parlamentin päätös, tehty 5 päivänä huhtikuuta 1995, vastuuvapauden myöntämisestä komissiolle Euroopan yhteisöjen yleisen talousarvion toteuttamisesta varainhoitovuoden 1993 osalta; pääluokka I - parlamentti, II - neuvosto, III - komissio, IV - tuomioistuin, V - tilintarkastustuomioistuin

Virallinen lehti nro L 141 , 24/06/1995 s. 0058 - 0066

EUROOPAN PARLAMENTIN PÄÄTÖS,tehty 5 päivänä huhtikuuta 1995,vastuuvapauden myöntämisestä komissiolle Euroopan yhteisöjen yleisen talousarvion toteuttamisesta varainhoitovuoden 1993 osalta; pääluokka I - parlamentti, II - neuvosto, III - komissio, IV - tuomioistuin, V - tilintarkastustuomioistuin (95/221/EY, Euratom, EHTY) EUROOPAN PARLAMENTTI, joka- ottaa huomioon EHTY:n perustamissopimuksen ja erityisesti sen 78 g artiklan,- ottaa huomioon perustamissopimuksen ja erityisesti sen 206 artiklan,- ottaa huomioon Euratomin perustamissopimuksen ja erityisesti sen 180 b artiklan,- ottaa huomioon varainhoitovuoden 1993 talousarvion (1),- ottaa huomioon Euroopan yhteisöjen varainhoitovuotta 1993 koskevan tulostilin ja rahoitusta koskevat selvitykset (SEC(94)0162-0165),- ottaa huomioon tilintarkastustuomioistuimen kertomuksen varainhoitovuodesta 1993 ja toimielinten vastaukset (2),- ottaa huomioon neuvoston 20 päivänä maaliskuuta 1995 antaman suosituksen (C4-0099/95),- ottaa huomioon talousarvion valvontavaliokunnan mietinnön sekä tutkimusta, teknologista kehittämistä ja energia-asioita käsittelevän valiokunnan, taloudellisten ulkosuhteiden valiokunnan, sosiaali- ja työllisyysasiain valiokunnan, aluepoliittisen valiokunnan, kulttuuri-, nuoriso- ja koulutusasioita sekä tiedotusvälineitä käsittelevän valiokunnan, kehitys- ja yhteistyövaliokunnan, naisten oikeuksien valiokunnan, ympäristö-, terveys- ja kuluttajasuojavaliokunnan ja liikenne- ja matkailuvaliokunnan lausunnot (A4-0059/95),1. Toteaa, että varainhoitovuodelle 1993 vahvistetut tulot ja menot olivat seuraavat:>TAULUKON PAIKKA>2. Myöntää komissiolle vastuuvapauden seuraavien määrien perusteella:>TAULUKON PAIKKA>3. Hyväksyy, että on vielä suoritettava jäsenvaltioiden ilmoittamia EMOTR-menoja koskevat lopulliset tarkistukset ja että lukuja on mahdollisesti vielä korjattava;4. Varaa itselleen tämän vuoksi oikeuden tutkia edellä mainitut summat uudelleen siltä osin kuin ne liittyvät EMOTR:n takuuosaston menoihin ja varainhoitovuoden 1993 osalta tiliselvitystä koskevan päätöksen yhteydessä, joka toimitetaan Euroopan parlamentille vastuuvapauspäätökseen annettavaa täydentävää päätöstä varten;5. Merkitsee huomautuksensa päätöslauselmaan, joka on tämän päätöksen erottamaton osa;6. Pyytää puhemiestään välittämään tämän päätöksen sekä parlamentin huomautukset sisältävän päätöslauselman komissiolle, neuvostolle, tuomioistuimelle, tilintarkastustuomioistuimelle ja Euroopan investointipankille sekä huolehtimaan niiden julkaisemisesta Euroopan yhteisöjen virallisessa lehdessä (L-sarja).PääsihteeriEnrico VINCIPuhemiesKlaus HÄNSCH(1) EYVL N:o L 31, 8.2.1993(2) EYVL N:o C 327, 24.11.1994PÄÄTÖSLAUSELMA, joka sisältää huomautukset, jotka ovat sen päätöksen erottamaton osa, jolla myönnetään vastuuvapaus komissiolle Euroopan yhteisöjen yleisen talousarvion toteuttamisesta varainhoitovuonna 1993 EUROOPAN PARLAMENTTI, joka- ottaa huomioon EY:n perustamissopimuksen 206 artiklan,- ottaa huomioon 13 päivänä maaliskuuta 1990 annetun varainhoitoasetuksen (1) 89 artiklan, jonka mukaan yhteisön toimielinten on toteutettava kaikki aiheelliset toimenpiteet antaakseen vastauksen vastuuvapautta koskevissa päätöksissä esitettyihin huomautuksiin,- sekä katsoo, että mainitun artiklan mukaan toimielinten on myös laadittava parlamentin pyynnöstä kertomus toimenpiteistä, jotka on toteutettu näiden huomautusten perusteella, ja erityisesti ohjeista, jotka ne ovat osoittaneet talousarvion toteuttamiseen osallistuville yksiköilleen,- ottaa huomioon neuvoston 20. maaliskuuta 1995 antaman suosituksen (C4-0099/95),- ottaa huomioon talousarvion valvontavaliokunnan kertomuksen (A4-0059/95),Yleiset kysymykset 1. Vaatii, että tilintarkastustuomioistuimen vuosikertomus on esitettävä täysistunnossa siten, että tiedotusvälineet ja jäsenvaltioiden julkinen mielipide saavat tasapainoisen käsityksen kyseisen vuoden talousarvion toteuttamisesta, parlamentti pitää tätä tavoitetta erittäin tärkeänä;2. Pyytää komissiota ja tilintarkastustuomioistuinta antamaan vuosittain 15. marraskuuta mennessä tiedot, jotka koskevat:a) budjettikohtia, joita koskevat huomautukset parlamentti tarkisti edellisen vuoden talousarviomenettelyn aikana;b) parlamentin käyttöön ottamia uusia kohtia viitaten erityisesti "30. kesäkuuta 1982 annetun, Euroopan parlamentin, neuvoston ja komission yhteiseen julistukseen, toimenpiteistä talousarviomenettelyn parantamiseksi" (2) (osasto IV, 3 c kohta), jossa määrätään, että koska merkittävien uusien yhteisön toimien toteuttamista koskevaa perusasetusta ei ole, neuvosto ja parlamentti sitoutuvat tekemään kaikkensa asetusehdotuksen hyväksymiseksi (komissio antaa kyseisen ehdotuksen tammikuun loppuun mennessä) viimeistään toukokuun lopussa;3. Pyytää erikoisvaliokuntiaan valvomaan tarkoin kunkin vuoden talousarvion toteuttamista ja kiinnittämään erityistä huomiota- budjettikohtiin, joiden selvitysosiin parlamentti on tehnyt tarkistuksia;- parlamentin käyttöön ottamiin uusiin budjettikohtiin;4. Toistaa vuoden 1993 talousarvioesityksen III pääluokkaa - komissio - koskevassa päätöslauselmassa (3) esittämänsä pyynnön siitä, että komissio toteuttaisi viipymättä talousarvion alamomentit erityisesti aloilla, joilla parlamentti on muuttanut neuvoston talousarvioesitystä, ja toistaa, että jollei näin tapahdu, parlamentti varaa itselleen oikeuden tehdä kaikki voitavansa saattaakseen voimaan talousarvion erityisten alamomenttien toteuttamisen;5. Kiinnittää huomiota tässä yhteydessä komission vastauksiin, jotka se antoi esittelijän 29:ään talousarvion alamomenttiin osoitettujen määrärahojen käyttöä koskeneisiin tiedusteluihin; toteaa, että komissio ei ole kaikilta osin seurannut budjettivaltaa käyttävien päättämiä selvitysosia - näin esim. seuraavien talousarvion alamomenttien osalta:>TAULUKON PAIKKA>6. Pyytää komissiota avoimuuden vuoksi antamaan budjettivaltaa käyttäville täydelliset ja asianmukaiset selvitykset ehdotetuista määrärahojen siirroista; muuten kyseiset siirrot hylätään;7. Pyytää tilintarkastustuomioistuinta julkaisemaan ainoastaan huomautuksensa ja toimielinten vastaukset niihin jatkamatta enää varainhoitovuotta 1993 koskevassa kertomuksessa soveltamaansa uutta käytäntöä julkaista vastaus parlamentin vastaukseen; pahoittelee, että tilintarkastustuomioistuin on lyhentänyt parlamentin varainhoidon valvojan vastauksia, ja vaatii, että tuomioistuin julkaisee vastaisuudessa varainhoidon valvojien vastaukset kokonaisuudessaan;8. Valittaa neuvoston toiminnan osuutta useilla aloilla (esim. maitokiintiöt, viini), minkä vuoksi päätökset tehdään poliittisin perustein ottamatta huomioon markkinoiden tarpeita ja Euroopan veronmaksajien etuja;9. Pyytää tilintarkastustuomioistuinta sisällyttämään vuosikertomuksiinsa tutkimuksen päätösten jättämisestä huomiotta eri toimielimissä;10. Toistaa - toimielinten välisen tehokkaan yhteistyön takia - pyyntönsä, että neuvosto voi antaa vastuuvapautta koskevan suosituksensa ajoissa, jotta parlamentti voi ottaa sen huomioon;11. Toistaa pyyntönsä, että neuvoston suosituksen talousarvion valvontavaliokunnalle esittää neuvoston puheenjohtajamaan poliittinen edustaja, joka voi ottaa poliittisen vastuun sen sisällöstä;Omat varat 12. Valittaa, että laajojen sisämarkkinoiden perustamisen yhteydessä ei ole tehokkaammin yhdenmukaistettu tarkastuksia, joilla suojataan yhteisön taloudelliset edut petoksilta; pyytää tämän vuoksi komissiota ehdottamaan asianmukaisia toimenpiteitä, joiden tarkoitus on:- yhdenmukaistaa ja sovittaa yhteen tulliyksiköiden tulliselvityksen jälkeen suorittamat tarkastukset;- helpottaa kyseisiä tarkastuksia sallimalla näille yksiköille tarvittaessa pääsy muiden jäsenvaltioiden tietokoneistettuihin tietokantoihin;- määrätä näiden tarkastusten valvonta ja vastuu komissiolle;13. Pyytää komissiota antamaan Euroopan parlamentille kertomuksen yhteisön siirtymäkausijärjestelyjen aikana tehtyjen petosten laajuudesta ja luonteesta;14. Pyytää komissiota toteuttamaan kaikki tarpeelliset toimenpiteet kyseisten järjestelyjen tietokoneistamiseksi;15. Pyytää komissiota yhteisön omia varoja koskevasta järjestelmästä 31 päivänä lokakuuta 1994 tehdyn neuvoston päätöksen [94/728/EY, Euratom (4)] 8 artiklan mukaisesti tekemään ehdotuksia bruttokansantuotekantojen parantamiseksi ja yhdenmukaistamiseksi ja niiden valvonnan järjestämiseksi;Maatalousmenot 16. Valittaa niiden määrärahojen jatkuvaa riittämätöntä käyttöä, jotka on tarkoitettu kansallisten tarkastusten ja petosten torjunnan yhteisrahoitukseen EMOTRin menojen osalta; pyytää jäsenvaltioita antamaan komissiolle 1. heinäkuuta 1995 mennessä tiedot näiden varojen käytöstä vuoden 1990 jälkeen;17. Pyytää komissiota ilmoittamaan toimenpiteet, jotka se on tähän mennessä toteuttanut tilintarkastustuomioistuimen tupakkaa koskevan erityiskertomuksen N:o 8/93 (5) johtopäätösten toteuttamiseksi;18. Valittaa, että vaikka yhteisö on maksanut vuoden 1992 lopussa 59,6 miljoonaa ecua viininviljelyrekisterin perustamiseksi, kyseinen rekisteri ei kaikissa viiniä tuottavissa jäsenvaltioissa ole toimintakykyinen ennen vuotta 1997; pyytää komissiota tällä hetkellä käsiteltävänä olevan viinialan uudistusta koskevan ehdotuksen osalta asettamaan kyseisen rekisterin perustamisen jäsenvaltioille suoritettavien maksujen ehdoksi 1. tammikuuta 1998 alkaen;19. Pyytää komissiota toteuttamaan mahdollisuuksien mukaan henkilöstön uudelleenjärjestelyn avulla tarvittavat toimenpiteet erityisen virkamieselimen vahvistamiseksi, joka huolehtii viinialan lainsäädännön soveltamisen yhdenmukaistamisesta kaikkialla yhteisössä; jos tähän elimeen palkataan uutta henkilökuntaa, nimitykset olisi tehtävä keskipitkällä aikavälillä (3-5 vuotta) eikä lyhyen aikavälin järjestelyillä;20. Valittaa, että Ranskan, Italian ja Kreikan kansalliset viranomaiset ovat osoittaneet haluttomuutta yhteistyöhön ja harjoittaneet jarrutuspolitiikkaa yhteisön erityisen virkamieselimen suhteen; pyytää neuvostoa varmistamaan, että kyseiset kolme jäsenvaltiota sisällyttävät EY:n perustamissopimuksen 209 a artiklan täytäntöönpanoa koskeviin kertomuksiinsa aiheelliset ja asianmukaiset selitykset asiasta;21. Pyytää tilintarkastustuomioistuinta seuraamaan tarkoin uuden viinialan yhteisen markkinajärjestelyn täytäntöönpanoa ja toimivuutta ja julkistamaan tulokset vuosikertomuksessaan;22. Pyytää komissiota suorittamaan loppuun yhteisön toimia koskevien vaatimusten yhdenmukaistamisprosessin, johon viitattiin tilintarkastustuomioistuimen naudanlihaa käsittelevän erikoiskertomuksen N:o 3/94 kohdassa 5.6 ja komission vastauksissa, ja antamaan parlamentille tietoa havaitusta edistyksestä 1. marraskuuta 1995 mennessä;23. Pyytää komissiota toimimaan tilintarkastustuomioistuimen suositusten mukaisesti varastojen hallinnon ja valvonnan järjestämisen osalta naudanliha-alalla kaikissa jäsenvaltioissa, erityisesti mitä tulee varastojen valvonnan luotettavuuden parantamiseen;24. Pyytää tilintarkastustuomioistuinta tarkastamaan naudan- ja vasikanliha-alan uudistuksen, joka tuli voimaan tammikuussa 1993, tarpeeksi pitkän ajanjakson kuluttua, jotta tilintarkastustuomioistuin voi tehdä asianmukaiset johtopäätökset erityisesti uudistuksen vaikutuksista tuotantorakenteista johtuviin ylijäämiin, ja julkistamaan tulokset;25. Kehottaa komissiota käyttämään kaikkia perustamissopimuksissa määrättyjä valtuuksiaan varmistaakseen, että Tanskan viranomaiset täyttävät maatalousmenoja koskevan valvontavelvollisuutensa, ja ilmoittamaan parlamentille toteutetuista toimenpiteistä ja saavutetuista tuloksista ennen 30. syyskuuta 1995.Rakennerahastot 26. Katsoo, että vuonna 1993 toteutetusta uudistuksesta huolimatta rakennepoliitikkojen toteuttamisessa ilmenneisiin ongelmiin voitaisiin löytää ratkaisu voimassa olevaa lakisäädäntöä muuttamalla tai täydentämällä; pyytää tämän vuoksi ehdottamaan toimenpiteitä, joiden tarkoitus on:- varmistaa, että yhteisön tukikehykseen (CSF) ja toiminnallisiin ohjelmiin sisällytetään liite, jossa määritellään yhteisön tukeen oikeutetut toimenpiteet ja menot;- laatia Euroopan sosiaalirahaston menojen tyyppiluokitus ja ajantasaistaa se säännöllisesti;- antaa valvontakomiteoille tarkasti määritetyt valtuudet yksittäisten toimien valinnassa toiminnallisen ohjelman tai yhteisen ohjelmasuunnitteluasiakirjan (DOCUP) yhteydessä;- vahvistaa niiden määräaikojen sitovuus, joista säädetään asetuksessa (ETY) N:o 4253/88 (6), jota on muutettu asetuksella (ETY) N:o 2082/93 (7), 21 artiklassa ennakkojen ja saldon maksamisen osalta, ja ottaa käyttöön mahdollisuus seuraamusten määräämiseen laiminlyönnistä;- ottaa käyttöön velvollisuus tallettaa ennakot keskuspankin rahastoon ennalta määritettyjen parametrien mukaisin koroin;- varmistaa, että ennakkojen korot käytetään rahoitettavan ohjelman tarkoituksiin;- asettaa vuotuisen erän saldon maksamisen ehdoksi asetuksen (ETY) N:o 4253/88, jota on muutettu asetuksella (ETY) N:o 2082/93, 25 artiklan 4 kohdassa säädetyn kertomuksen esittäminen; tässä kertomuksessa on oltava vähimmäistiedot (toimenpiteen fyysinen edistyminen eriteltynä alojen ja erien mukaan, luettelo rahoitetuista erityishankkeista, liitetiedot, vaikutuksen arviointi);27. Vastustaa käytäntöä, jonka mukaan yhteisön ohjelmien täytäntöönpano annetaan ulkopuolisten konsulttien tehtäväksi; pyytää komissiota esittämään parlamentille tiedonannon, jossa eritellään varainhoitovuoden 1993 osalta, minkä ulkopuolisen konsultin tehtäväksi kunkin ohjelman täytäntöönpano annettiin ja mitä kunkin ohjelman täytäntöönpanosta maksettiin kullekin konsultille;28. Pyytää komissiota perustamaan yhteensovittavan elimen, johon kootaan keskitetysti kaikki tiedot ja jolla on päätöksentekovalta tai valta antaa sitovia lausuntoja muihin asianomaisiin yksiköihin nähden parantaen täten oleellisesti komission osastojen toimintaa;29. Toteaa, että rahastoja koskevien säännösten uudistaminen on vahvistanut arviointimahdollisuuksia, mutta pyytää yhteisön tukikehysten laatimisen yhteydessä tehdyn ennakkoarvioinnin perusteella, että komissio toteuttaa myöhemmin arvioinnin rahastojen rakenteellisesta (pitkän aikavälin) vaikutuksesta;30. Muistuttaa strategian suunnittelun tärkeydestä, jotta tekniseen tukeen tarkoitettuja määrärahoja todella käytetään parhaalla mahdollisella tavalla; tämä pitäisi oikeastaan sisällyttää suunnitteluvaiheeseen EU:n lainsäädännön ja EU:n politiikan mukaisesti;31. Toteaa komission ilmoituksen, että se aikoo käynnistää tutkimuksen omaisuudesta, joka yksityistettiin rakennerahastojen myönnettyä rahallista tukea; pyytää komissiota varmistamaan, että tutkimuksen tuloksista annetaan kertomus Euroopan parlamentille;32. Toteaa, että komission käytettävissä olevien säännönvastaisuuksia koskevien tietojen odotetaan paranevan yhteensovittamisasetuksen 23 artiklan ja säännönvastaisuuksia koskevan asetuksen (EY) N:o 1681/94 (8) ansiosta, mutta toteaa toisaalta komission ja kansallisten valvontayksiköiden toteuttamien paikalla tehtävien tarkastusten puutteellisuuden; pyytää komissiota tämän vuoksi:- parantamaan paikalla tehtäviä tarkastuksia lisäämällä niiden lukumäärää, parantamalla valvontayksiköiden yhteensovittamista, siirtämällä tehtäviä kansallisille valvontayksiköille ja tekemällä ennakolta riskiarvion niin, että tarkastukset voidaan kohdentaa tehokkaammin;- toimimaan kumppanuusjärjestelyjen yhteydessä kansallisten valvontajärjestelmien vahvistamiseksi ja ehdottamaan tarkistusta asetuksessa (ETY) N:o 4253/88, jota on muutettu asetuksella (ETY) N:o 2082/93, olevan 24 artiklan soveltamista koskeviin säännöksiin, jos kansallinen järjestelmä on puutteellinen;- varmistamaan, että UCLAF tekee enemmän aloitteita ja että kiinnitetään enemmän huomiota esim. kansallisten tarkastajien vaihto-ohjelmien laajentamiseen, eurooppalaisten koulutusohjelmien kehittämiseen näille tarkastajille ja yhteisön päätavoitteiden määrittelyyn tällä alalla yhdessä kansallisten tahojen kanssa;33. Pyytää tilintarkastustuomioistuinta esittämään erikoiskertomuksen petoksista ja säännönvastaisuuksista rakennerahastojen osalta;34. Pyytää komissiota esittämään 30. syyskuuta 1995 mennessä uusissa Saksan osavaltioissa todettuja säännönvastaisuuksia koskevan kertomuksen, jonka on sisällettävä seuraavat tiedot:- säännönvastaisuuksien määrä prosentteina suhteessa tutkittuihin tapauksiin (lukumäärä ja summat);- summat, joihin voidaan soveltaa 24 artiklassa säädettyä menettelyä;- takaisin perittävät ja jo perityt summat;- komission ja tilintarkastustuomioistuimen toteamat säännönvastaisuudet ja säännönvastaisuudet, joista kansalliset viranomaiset ilmoittavat säännönvastaisuuksia koskevan asetuksen (EY) N:o 1681/94 mukaisesti;Tutkimus ja sisäpolitiikat 35. Pyytää tilintarkastustuomioistuinta laajentamaan vuosikertomuksensa huomautukset koskemaan tutkimusalan lisäksi kaikkia sisäisiä politiikkoja;36. Pahoittelee erityisesti sitä, että tilintarkastustuomioistuimen ei ole mahdollista säännöllisesti valvoa talousarvion sosiaalimenoja; pyytää tästä syytä tilintarkastustuomioistuinta järjestämään tarvittavan henkilöstön, jotta tuomioistuin voisi toteuttaa varainhoitoa koskevaa valvontaa näiden talousarvion alamomenttien osalta;37. Toteaa pettyneensä havaitessaan, ettei komission PETRA-ohjelmassa (1992-1994) asettamaa tavoitetta 100 000 harjoittelupaikasta nuorille saavutettu;38. Pyytää komissiota nopeuttamaan toimia, joiden tarkoituksena on sovittaa kansalliset ja yhteisön tutkimuspolitiikat yhteen ja luoda siten tarvittava yhteisvaikutus yhteisön talouspolitiikan kilpailukyvyn parantamiseksi erityisesti seuraavilla aloilla:- erityismäärärahat yhteensovittamista varten käyttäen yhdenmukaista strategiaa niiden erityisaloitteiden määrittämiseksi, jotka hyväksytään kustannus/hyöty -analyysin perusteella;- yhteiset toimet, joiden kerrannaisvaikutukset ovat paljon suurempia kuin suorien ja yhteisesti rahoitettujen toimenpiteiden;- COST-tutkimus, joka toistaiseksi rajoittuu minimaaliseen prosenttiosuuteen yhteisön vuosittaisista investoinneista;39. Pyytää komissiota esittämään EY:n perustamissopimuksen 130 p artiklan mukaisesti kertomuksen jäsenvaltioiden tutkimuspoliitikkojen yhteensovittamisen tuloksista;40. Pyytää komissiota toteuttamaan tarvittavat toimenpiteet tilintarkastustuomioistuimen vuosikertomuksen niiden huomautusten perusteella (11.13, 11.14, 11.15 ja 11.6 kohta), jotka koskevat sopimusten soveltamismenettelyjen yhteensovittamista, piilevien maksusitoumusten valvontaa ja kustannusten tarkastamista;41. Vaatii ehdottomasti yhteisen tutkimuskeskuksen (Joint Research Center) hallintoa lopettamaan käytännön esittää ilman muita toimenpiteitä ylimääräisiä maksusitoumusehdotuksia, jos maksut ovat korkeampia kuin alkuperäiset maksusitoumukset, koska tämä käytäntö selvästi rikkoo varainhoitoasetuksen 36 artiklaa;Tacis- ja Phare-ohjelmat 42. Pyytää komissiota laatimaan tärkeysjärjestyksen hankkeille, joiden tarkoituksena on järjestää ja rohkaista investointeja Phare- ja Tacis-ohjelmien piiriin kuuluvissa maissa, erityisesti hankkeille, joihin EIP osallistuu, ja hankkeille, jotka auttavat paikallisia pankkeja omaksumaan merkittävämmän osan lainapääoman järjestämisessä paikallisille pienille ja keskisuurille yrityksille;43. Huomauttaa, että nykyiset Phare- ja Tacis-ohjelmien menojen valvontaa, tarkastamista ja arviointia koskevat menettelyt ovat osoittautuneet tehottomiksi; pyytää komissiota perustamaan sisäisiä työryhmiä, joiden tehtävänä on ainoastaan nämä toimet ja jotka asettavat painopisteen laadulliseen analyysiin, paikalla tehtäviin tarkastuksiin ja ongelmien etsintään;44. Pyytää komissiota, siinä määrin kuin se on sovitettavissa yhteen objektiivisten hallintoperusteiden säilyttämisen kanssa, ottamaan käyttöön Tacis-ohjelmaa varten hajautetumman hallintojärjestelmän, jossa suuri osa Tacis-sopimusten hallintoa ja hyväksyntää koskevasta vastuusta siirretään edunsaajamaissa oleville komission paikallisille edustustoille ja toimistoille; katsoo, että komission paikallista edustusta on tämän vuoksi huomattavasti lisättävä; uskoo, että nämä toimenpiteet tekevät ohjelman paikallisia olosuhteita paremmin vastaavaksi ja että ne lieventävät käytännön ongelmia, jotka aiheutuvat komission keskusyksikköjen henkilökunnan vähäisyydestä;45. Uskoo, että Phare-ohjelman menestystä on arvioitava sen perusteella, miten se pystyy valmistamaan saajamaita Euroopan unionin jäsenyyteen; korostaa tämän osalta kumppanuusperiaatetta Phare-ohjelman ohjelmointi- ja päätöksentekomenettelyissä sekä siitä, että muita aloja koskevan yhteisön lainsäädännön on oltava tämän tavoitteen kanssa yhteensopiva;46. Toistaa tukensa alueellisten Phare-ohjelmien periaatteelle huolimatta tällaisten ohjelmien toteuttamisessa aikaisemmin ilmenneistä ongelmista; pyytää komissiota saajamaiden kanssa neuvotellen lisäämään asteittain näihin ohjelmiin tarkoitettuja määrärahoja;47. Pyytää komissiota laajentamaan edustustaan Phare-maissa painottaen erityisesti niitä yksikköjä, jotka antavat teknistä tukea ja neuvontaa ja tekevät Phare-ohjelman toimintaa tunnetuksi;48. Pyytää komissiota varmistamaan entistä tehokkaamman koordinoinnin toisten vakinaisten avunantajien kanssa Phare- ja Tacis-maissa, etenkin varmistamalla, että toimialojen johtajille annetaan kaikki mahdollinen heidän alaansa liittyvä tieto ylikansallisten lahjoittajien kuten Kansainvälisen valuuttarahaston, Maailmanpankin ja Euroopan jälleenrakennus- ja kehityspankin toimintalinjoista ja toiminnasta;49. Uskoo, että komission nykyinen sopimuskäytäntö Phare- ja Tacis-ohjelmien yhteydessä ei varmista yksittäisten ohjelmien saavuttamien tulosten levittämistä laajemmalle yhteisölle ohjelmien päättymisen jälkeen; pyytää komissiota tutkimaan, miten hankkeiden kerrannaisvaikutuksia voidaan lisätä; pyytää komissiota myös käyttämään hyväkseen uusia teknisen tuen tuloksiin perustuvia seurantatoiminnan muotoja, etenkin kannustamalla sisäänpäin suunnattuja investointeja;50. Pyytää komissiota vastedes toimittamaan Euroopan parlamentille talousarvion valvontavaliokunnan välityksellä vuosittain luettelon kaikista senhetkisistä Phare- ja Tacis-ohjelman puitteissa palvelukseen otetuista hankkijoista ja alihankkijoista ja mainitsemaan jokaisen kohdalla maan, josta he ovat peräisin, sekä maan, jossa he toimivat, vastaan otetun hankkeen laadun ja sopimuksen likimääräisen arvon;51. On syvästi huolissaan todisteista, joiden mukaan ruoka-aputoimet usein eivät vastaa todellisia humanitaarisia tarpeita, apua on annettu väärään aikaan väärissä olosuhteissa ja se on joutunut määrämaassa väärinkäytön kohteeksi; pyytää toimituksen jälkeen tapahtuvaa ruoka-avun ja sen aikaansaamien vastaavuusrahastojen tehostettua valvontaa ja tarkastuksia;Muuta 52. Pyytää komissiota ottamaan huomioon tilintarkastustuomioistuimen esittämän Euroopan investointiosakkeiden (ECIP) toimintaa koskevan arvostelun, nimittäin Euroopan yritysten kokoa ja paikallisten toimijoiden osallistumisen vähimmäiskiintiöitä koskevien perusteiden kunnioittamisen; toteaa, että komissio ehdottaa tilintarkastustuomioistuimen huomioiden johdosta välineiden hallinnon ja valvonnan vahvistamista; kehottaa komissiota lisäämään tämän välineen joustavuutta ottaen kuitenkin samalla huomioon talousarvioon ja tilintekoon liittyvät periaatteet;53. Pyytää komissiota antamaan budjettivaltaa käyttävien ja tilintarkastustuomioistuimen käyttöön kaikki saatavissa oleva tieto Euroopan investointipankin toimista, joihin sisältyy talousarviomäärärahoja, mukaan lukien pankin johtokuntaan kuuluvan edustajansa välityksellä saamansa tiedot, joita voidaan tarvita vastuuvapausmenettelyn aikana tai tilintarkastustuomioistuimen vuosikertomuksen valmistelua varten;54. Pyytää komissiota varmistamaan, että parlamentilta pyydetään tästä lähtien yhteispäätösmenettelyn mukaisesti lausuntoa yhteisön uusien elinten perustamista koskevista säännöksistä ja olemassa olevien säännösten tarkistamisesta, ja että siltä myös pyydetään lausuntoa kyseisten elinten varainhoitoasetuksista;55. Toteaa, että yhteisön toimielinten hallintojohtajat ovat säännöksiä tiukasti noudattaen toteuttaneet toimenpiteitä niiden sääntöjen soveltamisen yhdenmukaistamiseksi, jotka koskevat virkamiesten vuosittaisia matkoja asemapaikan ja alkuperäpaikan välillä; pyytää kaikkia toimielimiä antamaan parlamentille seuraavan vastuuvapausmenettelyn yhteydessä selostuksen kyseisten toimenpiteiden avulla saavutetuista rahan ja työajan säästöistä;56. Pyytää komissiota esittämään ehdotuksia sääntöjen tarkistamiseksi, jotka koskevata) junamatkoista maksettavia kiinteitä korvauksia,b) kynnyksen määrittämistä, jonka mukaan henkilökunnan jäsenillä on oikeus käydä kerran vuodessa kotipaikkakunnallaan jac) kotipaikan määrittämistä;näiden ehtojen on perustuttava perinpohjaisiin tutkimuksiin työajan ja varojen mahdollisista säästöistä ja laillisista seuraamuksista.(1) EYVL N:o L 70, 16.3.1990, s. 1(2) EYVL N:o C 194, 28.7.1982(3) EYVL N:o C 305, 23.11.1992, s. 135(4) EYVL N:o L 293, 12.11.1994, s. 9(5) EYVL N:o C 65, 2.3.1994(6) EYVL N:o L 374, 31.12.1988, s. 1(7) EYVL N:o L 193, 31.7.1993, s. 20(8) EYVL N:o L 178, 12.7.1994, s. 43


title: Neuvoston päätös, tehty 12 päivänä lokakuuta 2005, Europolin henkilöstöön sovellettavien peruspalkkojen ja lisien mukauttamisesta

text:
               19.10.2005

               FI

               Euroopan unionin virallinen lehti

               C 259/1

      NEUVOSTON PÄÄTÖS,
   tehty 12 päivänä lokakuuta 2005,
   Europolin henkilöstöön sovellettavien peruspalkkojen ja lisien mukauttamisesta
   (2005/C 259/01)
   EUROOPAN UNIONIN NEUVOSTO, joka
   ottaa huomioon 3 päivänä joulukuuta 1998 annetun neuvoston säädöksen Europolin henkilöstösäännöistä (1) (jäljempänä henkilöstösäännöt) ja erityisesti niiden 44 artiklan,
   ottaa huomioon Luxemburgin suurherttuakunnan aloitteen (2),
   ottaa huomioon Euroopan parlamentin lausunnon (3),
   ottaa huomioon sen, että Europolin hallintoneuvosto on tarkistanut Europolin työntekijöiden palkkausta,
   sekä katsoo seuraavaa:

               (1)

               Edellä mainitussa hallintoneuvoston suorittamassa tarkistuksessa on otettu huomioon Alankomaiden elinkustannuksissa tapahtuneet muutokset ja muutokset jäsenvaltioiden julkishallinnon palkoissa.

               (2)

               Mainittu tarkistus sallii 0,2 prosentin lisäyksen palkkaukseen 1 päivän heinäkuuta 2003 ja 1 päivän heinäkuuta 2004 välisenä aikana.

               (3)

               Neuvosto päättää yksimielisesti Europolin työntekijöiden peruspalkkojen ja lisien mukauttamisesta kyseisen tarkistuksen perusteella,

         ON PÄÄTTÄNYT SEURAAVAA:
   1 artikla
   Henkilöstösääntöjä muutetaan 1 päivästä heinäkuuta 2004 alkaen seuraavasti:

               a)

               korvataan 45 artiklassa oleva peruskuukausipalkkojen taulukko seuraavasti:

                           «1

                           2

                           3

                           4

                           5

                           6

                           7

                           8

                           9

                           10

                           11

                           1

                           14 678,38

                           2

                           13 180,56

                           3

                           9 046,67

                           9 280,32

                           9 513,99

                           9 765,62

                           10 017,25

                           10 280,84

                           10 543,24

                           10 820,06

                           11 098,65

                           11 392,22

                           11 682,78

                           4

                           7 878,38

                           8 088,08

                           8 294,78

                           8 513,45

                           8 732,14

                           8 962,79

                           9 190,45

                           9 433,11

                           9 675,73

                           9 930,37

                           10 185,00

                           5

                           6 491,44

                           6 662,18

                           6 829,92

                           7 009,67

                           7 189,41

                           7 381,12

                           7 569,84

                           7 770,55

                           7 968,26

                           8 177,94

                           8 387,65

                           6

                           5 562,82

                           5 709,58

                           5 856,38

                           6 012,15

                           6 164,91

                           6 326,68

                           6 488,44

                           6 659,19

                           6 829,92

                           7 009,67

                           7 189,41

                           7

                           4 637,17

                           4 759,99

                           4 879,80

                           5 008,62

                           5 137,42

                           5 272,23

                           5 407,03

                           5 550,83

                           5 691,61

                           5 841,40

                           5 991,17

                           8

                           3 942,19

                           4 047,04

                           4 148,88

                           4 259,72

                           4 367,55

                           4 481,40

                           4 595,23

                           4 718,06

                           4 837,87

                           4 966,68

                           5 092,48

                           9

                           3 474,88

                           3 567,74

                           3 660,62

                           3 756,45

                           3 852,32

                           3 954,17

                           4 056,02

                           4 163,86

                           4 268,74

                           4 382,55

                           4 493,39

                           10

                           3 013,56

                           3 094,46

                           3 172,32

                           3 256,19

                           3 337,09

                           3 426,95

                           3 516,81

                           3 609,68

                           3 699,54

                           3 798,41

                           3 894,26

                           11

                           2 920,71

                           2 998,59

                           3 073,46

                           3 154,36

                           3 235,23

                           3 322,10

                           3 405,98

                           3 495,85

                           3 585,72

                           3 681,59

                           3 774,42

                           12

                           2 318,60

                           2 381,48

                           2 441,38

                           2 504,31

                           2 567,22

                           2 636,11

                           2 705,02

                           2 776,91

                           2 845,80

                           2 920,71

                           2 995,59

                           13

                           1 992,06

                           2 045,98

                           2 096,91

                           2 153,84

                           2 207,76

                           2 267,66

                           2 324,58

                           2 387,47

                           2 447,41

                           2 513,31

                           2 576,20»

               b)

               korvataan 59 artiklan 3 kohdassa oleva summa 986,57 euroa 988,54 eurolla,

               c)

               korvataan 59 artiklan 3 kohdassa oleva summa 1 973,14 euroa 1 977,09 eurolla,

               d)

               korvataan 60 artiklan 1 kohdassa oleva summa 263,09 euroa 263,62 eurolla,

               e)

               korvataan liitteessä 5 olevassa 2 artiklan 1 kohdassa oleva summa 275,04 euroa 275,59 eurolla,

               f)

               korvataan liitteessä 5 olevassa 3 artiklan 1 kohdassa oleva summa 11 958,42 euroa 11 982,34 eurolla,

               g)

               korvataan liitteessä 5 olevassa 3 artiklan 1 kohdassa oleva summa 2 690,65 euroa 2 696,03 eurolla,

               h)

               korvataan liitteessä 5 olevassa 3 artiklan 2 kohdassa oleva summa 16 143,87 euroa 16 176,16 eurolla,

               i)

               korvataan liitteessä 5 olevassa 4 artiklan 1 kohdassa oleva summa 1 195,85 euroa 1 198,24 eurolla,

               j)

               korvataan liitteessä 5 olevassa 4 artiklan 1 kohdassa oleva summa 896,90 euroa 898,69 eurolla,

               k)

               korvataan liitteessä 5 olevassa 4 artiklan 1 kohdassa oleva summa 597,91 euroa 599,11 eurolla,

               l)

               korvataan liitteessä 5 olevassa 4 artiklan 1 kohdassa oleva summa 478,33 euroa 479,29 eurolla,

               m)

               korvataan liitteessä 5 olevassa 5 artiklan 3 kohdassa oleva summa 1 687,57 euroa 1 690,95 eurolla,

               n)

               korvataan liitteessä 5 olevassa 5 artiklan 3 kohdassa oleva summa 2 250,11 euroa 2 254,61 eurolla,

               o)

               korvataan liitteessä 5 olevassa 5 artiklan 3 kohdassa oleva summa 2 812,62 euroa 2 818,25 eurolla.

         2 artikla
   Tämä päätös julkaistaan Euroopan unionin virallisessa lehdessä.
   3 artikla
   Tätä päätöstä noudatetaan sitä päivää seuraavasta päivästä, jona se on tehty.

      Tehty Luxemburgissa 12 päivänä lokakuuta 2005.

            Neuvoston puolesta

            Puheenjohtaja

         C. CLARKE

      (1)  EYVL C 26, 30.1.1999, s. 23, säädös sellaisena kuin se on viimeksi muutettuna 29 päivänä huhtikuuta 2004 annetulla säädöksellä (EUVL C 114, 30.4.2004, s. 7).

      (2)  EUVL C 51,1.3.2005, s. 15.

      (3)  Lausunto annettu 7. heinäkuuta 2005 (ei vielä julkaistu virallisessa lehdessä).


title: Neuvoston päätös, annettu 2 päivänä syyskuuta 2013 , neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2014

text:
               5.9.2013

               FI

               Euroopan unionin virallinen lehti

               C 256/12

         NEUVOSTON PÄÄTÖS,
   annettu 2 päivänä syyskuuta 2013,
   neuvoston kannan vahvistamisesta esitykseen Euroopan unionin yleiseksi talousarvioksi varainhoitovuodeksi 2014
   2013/C 256/05
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan 3 kohdan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   sekä katsoo seuraavaa:

               —

               Komissio toimitti 28 päivänä kesäkuuta 2013 ehdotuksen, joka sisältää esityksen Euroopan unionin yleiseksi talousarvioksi varainhoitovuodeksi 2014 (1).

               —

               Neuvosto tarkasteli komission ehdotusta määritelläkseen kannan, joka on tulojen osalta yhdenmukainen Euroopan yhteisöjen omista varoista 7 päivänä kesäkuuta 2007 tehdyn päätöksen 2007/436/EY, Euratom (2) kanssa ja menojen osalta yhdenmukainen vuosia 2014–2020 koskevasta monivuotisesta rahoituskehyksestä 27 päivänä kesäkuuta 2013 saavutetun periaatteellisen yhteisymmärryksen sisällön kanssa.

         ON PÄÄTTÄNYT SEURAAVAA:
   Ainoa artikla
   Neuvosto vahvisti 2 päivänä syyskuuta 2013 neuvoston kannan esitykseen Euroopan unionin yleiseksi talousarvioksi varainhoitovuodeksi 2014.
   Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteesta http://www.consilium.europa.eu/

      Tehty Brysselissä 2 päivänä syyskuuta 2013.

            Neuvoston puolesta

            Puheenjohtaja

         L. LINKEVIČIUS

      (1)  COM(2013) 450 final.

      (2)  EUVL L 163, 23.6.2007, s. 17.


title: 2007/440/EY: Komission päätös, tehty 25 päivänä kesäkuuta 2007 , tiettyjen Kiinan kansantasavallasta peräisin olevien magnesiittitiilien tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä tehdyn päätöksen 2005/704/EY kumoamisesta

text:
               26.6.2007

               FI

               Euroopan unionin virallinen lehti

               L 164/32

      KOMISSION PÄÄTÖS,
   tehty 25 päivänä kesäkuuta 2007,
   tiettyjen Kiinan kansantasavallasta peräisin olevien magnesiittitiilien tuontia koskevan polkumyynnin vastaisen menettelyn yhteydessä tarjotun sitoumuksen hyväksymisestä tehdyn päätöksen 2005/704/EY kumoamisesta
   (2007/440/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’. Ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti lokakuussa 2005 asetuksella (EY) N:o 1659/2005 (2) käyttöön lopullisen polkumyyntitullin tiettyjen Kiinan kansantasavallasta peräisin olevien magnesiittitiilien, jäljempänä ’tarkasteltavana oleva tuote’, tuonnissa.

               (2)

               Komissio hyväksyi päätöksellä 2005/704/EY (3) yrityksen Yingkou Qinghua Refractories Co. Ltd, jäljempänä ’yritys’, tarjoaman hintasitoumuksen.

         B.   SITOUMUKSEN RIKKOMINEN
   1.   Sitoumus
   a)   Sitoumuksen antaneen yrityksen velvollisuudet

               (3)

               Sitoumuksessa yritys suostui muun muassa siihen, että se ei myy tarkasteltavana olevaa tuotetta Euroopan yhteisöön tiettyjä sitoumuksessa vahvistettuja vähimmäishintoja halvemmalla.

               (4)

               Sitoumuksen ehtojen mukaisesti yrityksen on myös toimitettava komissiolle säännöllisesti yksityiskohtaisia tietoja tarkasteltavana olevan tuotteen myynnistään Euroopan yhteisöön antamalla neljännesvuosittain asiaa koskevan kertomuksen.

               (5)

               Jotta sitoumuksen noudattaminen voitaisiin varmistaa, yritys sitoutui myös sallimaan tarkastuskäynnit toimitiloihinsa mainittujen neljännesvuosiraporttien paikkansapitävyyden tarkistamiseksi ja toimittamaan komissiolle kaikki tämän tarvitsemat tiedot.

         b)   Muut sitoumuksen määräykset

               (6)

               Sitoumuksen mukaisesti Euroopan komission hyväksyntä sitoumukselle perustuu luottamukseen ja mikä tahansa toimi, joka vahingoittaa Euroopan komission kanssa syntynyttä luottamussuhdetta, oikeuttaa sitoumuksen välittömään peruuttamiseen.

               (7)

               Sitoumuksen mukaan myös kaikki sitoumuksen täytäntöönpanon ajanjaksolla olosuhteissa tapahtuvat muutokset verrattuna sitoumuksen hyväksymisajankohtana vallinneisiin olosuhteisiin, jotka olivat oleellisia sitoumuksen hyväksymistä koskevan päätöksen kannalta, saattavat johtaa siihen, että Euroopan komissio peruuttaa sitoumuksen.

         2.   Tarkastuskäynnit yrityksen toimitiloihin

               (8)

               Yrityksen toimitiloihin Kiinan kansantasavallassa tehtiin tarkastuskäynti.

               (9)

               Kaksi päivää ennen tarkastuskäyntiä yritys toimitti sitoumusraporttien tarkistetut versiot vuoden 2006 toisen ja kolmannen neljänneksen osalta. Toimitetut tarkistukset koskivat muun muassa maksuehtojen pidentämistä viiden liiketoimen osalta. Nämä maksumääräaikoja koskevat mukautukset ovat johtaneet vähimmäishintoja halvempiin hintoihin.

               (10)

               Tarkastuskäynnillä todettiin, että Euroopan yhteisöön suuntautuvan kaupan rakenne on muuttunut polkumyynnin vastaisten toimenpiteiden käyttöönoton jälkeen. Voimassa olevien toimenpiteiden käyttöön ottamiseen johtaneen tutkimuksen tutkimusajanjakson aikana yritys myi yhteisöön ainoastaan tarkasteltavana olevaa tuotetta. Toimenpiteiden käyttöönoton jälkeen yritys alkoi myydä myös muita tuotteita yhteisössä toimiville asiakkailleen.

               (11)

               Tällainen muutos kaupan rakenteessa vaikuttaa sitoumukseen sikäli, että se sisältää vakavan ristiinkompensoinnin vaaran eli tuotetta, joka ei kuulu sitoumuksen soveltamisalaan, voidaan myydä keinotekoisen alhaiseen hintaan sitoumuksen soveltamisalaan kuuluvan tuotteen vähimmäishinnan kompensoimiseksi.

               (12)

               Sen arvioimiseksi, onko tällaista kompensointia tosiasiallisesti tapahtunut, yritystä pyydettiin toimittamaan jäljennöksiä sitoumuksen soveltamisalaan kuulumattomien tuotteiden laskuista, jotka oli esitetty muille asiakkaille Euroopan yhteisössä ja sen ulkopuolella.

               (13)

               Yritys väitti, että muiden tuotteiden hintojen tarkastelu ei ole tarkoituksenmukaista ristiinkompensoinnin toteamiseksi, koska kyseisten tuotteiden laatu ja sen mukainen hinta voivat vaihdella asiakkaasta riippuen. Näiden kysymysten ratkaisemiseksi yritystä pyydettiin toimittamaan eri laatujen ja asiakkaiden mukaan jaoteltu hintaluettelo, jonka yritys kieltäytyi toimittamasta ja väitti, että se sisältää luottamuksellisia tietoja toimenpiteiden soveltamisalaan kuulumattomista tuotteista.

               (14)

               Lopulta yritys toimitti vuosilta 2005 ja 2006 viisi laskujäljennöstä, jotka koskivat sitoumuksen soveltamisalaan kuulumattomia tuotteita. Yksi lasku oli esitetty asiakkaalle, joka osti samanaikaisesti sitoumuksen soveltamisalaan kuuluvaa tuotetta, ja yksi lasku koski yhteisössä toimivaa asiakasta, joka ei ostanut yritykseltä tarkasteltavana olevaa tuotetta. Jäljelle jäävät laskut oli esitetty yhteisön ulkopuolella toimiville asiakkaille.

               (15)

               Ottaen huomioon näiden viiden asiakkaan ostamien tuotteiden laadulliset erot todettiin, että yhteisössä toimivalta asiakkaalta, joka osti myös sitoumuksen soveltamisalaan kuuluvaa tuotetta, veloitettu hinta oli merkittävästi alhaisempi kuin hinta, joka veloitettiin samaa laatua olevasta tuotteesta toiselta yhteisössä toimivalta asiakkaalta, joka ei ostanut sitoumuksen soveltamisalaan kuuluvaa tuotetta. Samankaltaista hintaeroa sovellettiin myös yhteisön ulkopuolella toimiviin asiakkaisiin. Hinnoittelupolitiikan katsotaan siksi osoittavan selkeästi, että ristiinkompensointia tapahtui.

         3.   Perustelut sitoumuksen hyväksynnän peruuttamiselle

               (16)

               Yritys ei täyttänyt velvoitettaan noudattaa vähimmäishintaa sitoumuksen soveltamisalaan kuuluvan tuotteen koko myynnin osalta, kuten johdanto-osan 9 kappaleessa kuvataan.

               (17)

               Lisäksi toimenpiteiden käyttöönoton jälkeen tapahtunut muutos kaupan rakenteessa on johtanut vakavaan ristiinkompensoinnin vaaraan, minkä vuoksi komissio ei enää voi tehokkaasti valvoa sitoumuksen noudattamista eikä sitoumus näin ollen ole tarkoituksenmukainen.

               (18)

               Vaikuttaa siltä, että kyseisellä kaupan rakenteen muutoksella yritys pystyi antamaan hyvitystä yhteisössä toimiville asiakkaille niiden tuotteiden myynnin osalta, joihin on sovellettava vähimmäishintaa, tarjoamalla sitoumuksen soveltamisalaan kuulumattomia tuotteita keinotekoisen alhaiseen hintaan.

               (19)

               Kyseinen muutos kaupan rakenteessa katsotaan oleelliseksi olosuhteiden muutokseksi verrattuna sitoumuksen hyväksymisajankohtana vallinneisiin olosuhteisiin, ja sen olisi johdettava johdanto-osan 10–12 kappaleessa esitetyt päätelmät huomioon ottaen sitoumuksen peruuttamiseen.

               (20)

               Kieltäytyessään toimittamasta hintaluetteloita sitoumukseen kuulumattomien tuotteiden osalta yritys ei noudattanut perusasetuksen 8 artiklan 7 kohdan ja sitoumuksen määräysten mukaista velvoitettaan toimittaa oleelliset tiedot.

               (21)

               Lisäksi yrityksen haluttomuus toimittaa kyseiset hintaluettelot vahingoitti luottamussuhdetta, johon sitoumuksen hyväksyminen perustui.

         4.   Kirjalliset tiedot
   a)   Suhteellisuus

               (22)

               Yritys myönsi rikkoneensa hintasitoumusta. Yritys väitti kuitenkin, että kaikkien muiden liiketoimien osalta myyntihinnat noudattivat tarkasti vähimmäishintoja. Väitettiin myös, että lopullinen hinta ei ollut merkittävästi alhaisempi kuin vähimmäishinta. Yritys väitti, että edellä esitetyn perusteella sitoumuksen peruuttaminen olisi toteutuneisiin rikkomuksiin nähden suhteetonta.

               (23)

               Suhteellisuutta koskevien väitteiden osalta on syytä huomauttaa, että sitoumuksen mukaisesti yritys sitoutui varmistamaan, että sitoumuksen soveltamisalaan kuuluvan koko myynnin nettomyyntihinta on sitoumuksessa määrätty vähimmäishinta tai sitä suurempi.

               (24)

               Perusasetuksessa ei myöskään edellytetä suoraan eikä välillisesti, että sitoumuksen rikkomisen on koskettava vähimmäisosuutta myynnistä tai vähimmäishinnasta.

               (25)

               Tämä tulkinta on vahvistettu myös ensimmäisen oikeusasteen tuomioistuimessa, jonka tuomion mukaan mikä tahansa sitoumuksen rikkominen riittää siihen, että sitoumuksen hyväksyntä voidaan peruuttaa (4).

               (26)

               Näin ollen yrityksen esittämät toimien suhteellisuuteen liittyvät perustelut eivät muuta komission näkemystä siitä, että sitoumusta on rikottu ja että hyväksynnän peruuttaminen on suhteellista rikkomukseen nähden.

         b)   Muutos kaupan rakenteessa

               (27)

               Kaupan rakenteen muutoksen osalta yritys esitti, että se ei muuttanut kaupan rakennetta tarkoituksellisesti antaakseen hyvitystä yhteisössä toimiville asiakkaille niiden tuotteiden myynnin osalta, joihin on sovellettava vähimmäishintaa, tarjoamalla sitoumuksen soveltamisalaan kuulumattomia tuotteita keinotekoisen alhaiseen hintaan.

               (28)

               Väitettiin, että polkumyynnin vastaisten toimenpiteiden käyttöönoton aiheuttama hintojen nousu ja sitä seurannut tarkasteltavana olevan tuotteen yhteisöön suuntautuvan myynnin lasku on johtanut siihen, että yritys on kehittänyt uusia toimenpiteiden soveltamisalaan kuulumattomia tuotteita pitääkseen yllä kauppaa yhteisön kanssa.

               (29)

               Kyseisten väitteiden osalta olisi korostettava, että kaupan rakenteen muutos sellaisenaan sisältää vakavan ristiinkompensoinnin vaaran riippumatta siitä, minkä vuoksi se toteutui. Komission vakiintuneen käytännön mukaan hintasitoumuksia ei hyväksytä, jos ristiinkompensoinnin vaara on suuri. Jos tällainen muutos kaupan rakenteessa tapahtuu sitoumuksen soveltamisaikana, muutos sinänsä on komissiolle riittävä peruste sitoumuksen peruuttamiseen, koska se tekee sitoumuksen asianmukaisen valvonnan vaikeaksi riippumatta siitä, tapahtuiko ristiinkompensointia tosiasiallisesti.

               (30)

               Näin ollen yrityksen esittämät tähän liittyvät perustelut eivät muuta komission näkemystä siitä, että muutos kaupan rakenteessa on johtanut merkittävään ristiinkompensoinnin vaaraan.

         c)   Hyvitysjärjestely

               (31)

               Yritys esitti, että on järkevän strategian ja yleisen liiketoimintakäytännön mukaista tarjota edullisempia hintoja, kun markkinoille pyritään saattamaan uusi tuote, ja sen vuoksi ei voida päätellä, että kompensointia tapahtui, varsinkin kun uuden tuotteen myyntimäärät eivät olleet läheskään riittäviä korvaamaan sitoumuksen soveltamisalaan kuuluvan tuotteen myyntitappiot.

               (32)

               Tämän väitteen osalta on syytä korostaa, että edullisempia hintoja tarjottiin vain asiakkaille, jotka ostivat sekä sitoumuksen soveltamisalaan kuuluvaa tuotetta että muita tuotteita. Edullisempaa hintaa ei tarjottu yhteisössä toimivalle asiakkaalle, joka ei osta sitoumuksen soveltamisalaan kuuluvaa tuotetta. Sen vuoksi kyseiseltä yhteisössä toimivalta asiakkaalta veloitettu erittäin korkea hinta samanlaatuisesta tuotteesta kumoaa tämän väitteen ja vahvistaa väitettä, että ristiinkompensointia tapahtui.

               (33)

               Merkittävyyteen ja oikeasuhteisuuteen liittyen on vielä syytä korostaa, että arvioidessaan ristiinkompensoinnin toteutumista komission ei tarvitse osoittaa, että tarkasteltavana olevan tuotteen myynnin laskua on korvattu uusien tuotteiden myynnin vastaavalla nousulla.

         d)   Toimitettavat tiedot

               (34)

               Yritys kiisti, että se olisi kieltäytynyt toimittamasta sitoumukseen kuulumattomia tuotteita koskevan hintaluettelon, ja väitti, että sillä ei ole yleistä hintaluetteloa, koska eri asiakkaisiin eri alueilla sovelletaan eri hintoja.

               (35)

               Tämän väitteen osalta on syytä muistaa, että yritystä on pyydetty ongelman ratkaisemiseksi toimittamaan käytettävissä olevat hintaluettelot, mutta yritys oli haluton tekemään näin, koska luettelon väitettiin sisältävän luottamuksellisia tietoja soveltamisalaan kuulumattomista tuotteista.

               (36)

               Näin ollen yrityksen esittämät tähän liittyvät perustelut eivät muuta komission näkemystä siitä, että yritys ei täyttänyt perusasetuksen 8 artiklan 7 kohdan mukaista velvoitettaan asiaankuuluvien tietojen todentamisen sallimisesta.

         C.   PÄÄTÖKSEN 2005/704/EY KUMOAMINEN

               (37)

               Edellä esitetyn perusteella sitoumuksen hyväksyminen olisi peruttava ja päätös 2005/704/EY kumottava. Näin ollen yrityksen tarkasteltavana olevan tuotteen tuontiin olisi sovellettava asetuksen (EY) N:o 1659/2005 1 artiklan 2 kohdassa säädettyä lopullista polkumyyntitullia,

         ON PÄÄTTÄNYT SEURAAVAA:
   1 artikla
   Kumotaan päätös 2005/704/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 25 päivänä kesäkuuta 2007.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL L 267, 12.10.2005, s. 1.

      (3)  EUVL L 267, 12.10.2005, s. 27.

      (4)  Ks. tähän liittyen asia T-51/96, Miwon v. neuvosto (Kok. 2000, s. II-1841, 52 kohta); asia T-340/99 Arne Mathisen AS v. neuvosto (Kok. 2002, s. II-2905, 80 kohta).


title: Neuvoston päätös 2012/170/YUTP, annettu 23 päivänä maaliskuuta 2012 , Moldovan tasavallan Transnistrian alueen johtoon kohdistettavista rajoittavista toimenpiteistä annetun neuvoston päätöksen 2010/573/YUTP muuttamisesta

text:
               24.3.2012

               FI

               Euroopan unionin virallinen lehti

               L 87/92

         NEUVOSTON PÄÄTÖS 2012/170/YUTP,
   annettu 23 päivänä maaliskuuta 2012,
   Moldovan tasavallan Transnistrian alueen johtoon kohdistettavista rajoittavista toimenpiteistä annetun neuvoston päätöksen 2010/573/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä syyskuuta 2010 päätöksen 2010/573/YUTP (1).

               (2)

               Jotta poliittisen ratkaisun löytämistä Transnistrian konfliktiin ja Transnistrian alueen hallinnollisen rajan yli tapahtuvan henkilöiden vapaan liikkuvuuden palauttamista voitaisiin helpottaa, päätöksen 2010/573/YUTP liitteessä I tarkoitettujen rajoittavien toimenpiteiden soveltamisen tulisi olla edelleen keskeytettynä 30 päivään syyskuuta 2012. Tuon ajan päättyessä neuvoston olisi tarkasteltava näitä rajoittavia toimenpiteitä uudelleen ottaen huomioon tilanteen kehittyminen edellä mainituilla kahdella alalla.

               (3)

               Jotta poliittisen ratkaisun löytämistä latinalaista kirjaimistoa käyttävien koulujen jäljellä oleviin ongelmiin voitaisiin helpottaa, päätöksen 2010/573/YUTP liitteessä II tarkoitettujen rajoittavien toimenpiteiden soveltamisen tulisi olla edelleen keskeytettynä 30 päivään syyskuuta 2012. Tuon ajan päättyessä neuvoston olisi tarkasteltava rajoittavia toimenpiteitä uudelleen, jotta edellytysten täyttyminen Transnistriassa latinalaista kirjaimistoa käyttävien koulujen tehokkaalle ja kestävälle paluulle normaaliin toimintaan voitaisiin varmistaa; tämä edellyttää sitä, että Transnistrian tosiasiallinen hallinto poistaa näiden koulujen rekisteröintiä koskevat rajoitukset, varmistaa niille kaikille kohtuulliset toimintaedellytykset sekä toimintaedellytysten kestävyyden.

               (4)

               Päätöksen 2010/573/YUTP liitteissä I ja II lueteltuihin tiettyihin henkilöihin liittyvät tiedot olisi saatettava ajan tasalle.

               (5)

               Päätös 2010/573/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/573/YUTP 4 artiklan 3 kohta seuraavasti:

      "3.   Tässä päätöksessä säädettyjen rajoittavien toimenpiteiden soveltaminen keskeytetään 30 päivään syyskuuta 2012. Tuon ajan päättyessä neuvosto tarkastelee näitä rajoittavia toimenpiteitä uudelleen."

   2 artikla
   1.   Muutetaan päätöksen 2010/573/YUTP liite I tämän päätöksen liitteen I mukaisesti.
   2.   Muutetaan päätöksen 2010/573/YUTP liite II tämän päätöksen liitteen II mukaisesti.
   3 artikla
   Tämä päätös tulee voimaan sinä päivänä, jona se hyväksytään.

      Tehty Brysselissä 23 päivänä maaliskuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 253, 28.9.2010, s. 54.

      LIITE I
      Korvataan jäljempänä nimettyjä henkilöitä koskevat merkinnät seuraavilla merkinnöillä:

                  1.

                  SMIRNOV, Igor Nikolajevitš, entinen "presidentti", synt. 23.10.1941, Habarovsk, Venäjän federaatio. Venäjän passi nro 50No0337530

                  2.

                  SMIRNOV, Vladimir Igorjevitš, 1 kohdassa mainitun poika ja entinen "valtion tullikomitean puheenjohtaja", synt. 3.4.1961, Kupjansk, Harkovan alue tai Novaja Kahovka, Hersonin alue, Ukraina. Venäjän passi nro 50No00337016

                  3.

                  HAŽEJEV, Stanislav Galimovitš, entinen "puolustusministeri", synt. 28.12.1941, Tšeljabinsk, Venäjän federaatio

                  4.

                  ANTJUFEJEV, Vladimir Jurjevitš, alias ŠEVTSOV, Vadim, entinen "valtion turvallisuudesta vastaava ministeri", synt. 1951, Novosibirsk, Venäjän federaatio, Venäjän passi

                  5.

                  KOROLJOV, Aleksandr Ivanovitš, entinen "varapresidentti", synt. 24.10.1958, Wrocław, Puola, Venäjän passi

                  6.

                  KRASNOSELSKI, Vadim Nikolajevitš, entinen "sisäasiainministeri", synt. 14.4.1970, Daurija, Zabaikalskin piiri, Tšitan alue, Venäjän federaatio.

                  7.

                  ATAMANJUK, Vladimir, entinen "varapuolustusministeri".

      LIITE II
      Korvataan jäljempänä nimettyjä henkilöitä koskevat merkinnät seuraavilla merkinnöillä:

                  1.

                  MAZUR, Igor Leonidovitš, entinen "Dubossaryn piirin hallintojohtaja", synt. 29.1.1967, Dubossary, Moldovan tasavalta.

                  2.

                  PLATONOV, Juri Mihailovitš, tunnettu nimellä Yury PLATONOV, entinen "Rybnitsan piirin ja Rybnitsan kaupungin hallintojohtaja", synt. 16.1.1948, Klimkovo, Poddorjen piiri, Novgorodin alue, Venäjän passi nro 51No0527002, myönnetty Venäjän suurlähetystössä Chișinăussa 4.5.2001.

                  3.

                  KOGUT, Vetšeslav Vasiljevitš, entinen "Benderin piirin hallintojohtaja", synt. 16.2.1950, Taraklija, Tšadir-Lungan piiri, Moldovan tasavalta.

                  4.

                  KOSTIRKO, Viktor Ivanovitš, entinen "Tiraspolin hallintojohtaja", synt. 24.5.1948, Komsomolsk-na-Amure, Habarovskin piiri, Venäjän federaatio.


title: Neuvoston päätös 2008/918/YUTP, tehty 8 päivänä joulukuuta 2008 , Euroopan unionin sotilasoperaation aloittamisesta, jolla osallistutaan Somalian rannikkovesillä tapahtuneiden merirosvousten ja aseellisten ryöstöjen estämiseen, ehkäisyyn ja torjuntaan (Atalanta)

text:
               9.12.2008

               FI

               Euroopan unionin virallinen lehti

               L 330/19

      NEUVOSTON PÄÄTÖS 2008/918/YUTP,
   tehty 8 päivänä joulukuuta 2008,
   Euroopan unionin sotilasoperaation aloittamisesta, jolla osallistutaan Somalian rannikkovesillä tapahtuneiden merirosvousten ja aseellisten ryöstöjen estämiseen, ehkäisyyn ja torjuntaan (Atalanta)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 17 artiklan 2 kohdan,
   ottaa huomioon 10 päivänä marraskuuta 2008 hyväksytyn neuvoston yhteisen toiminnan 2008/851/YUTP Euroopan unionin sotilasoperaatiosta, jolla osallistutaan Somalian rannikkovesillä tapahtuneiden merirosvousten ja aseellisten ryöstöjen estämiseen, ehkäisyyn ja torjuntaan (1) (Atalanta -operaatio) ja erityisesti sen 5 artiklan,
   sekä katsoo seuraavaa:

               (1)

               Yhdistyneiden Kansakuntien turvallisuusneuvosto pyysi 15 päivänä toukokuuta 2008 hyväksymässään Somalian tilannetta koskevassa päätöslauselmassa 1814 (2008) valtioita ja alueellisia järjestöjä toteuttamaan toimintansa tiiviisti keskenään koordinoiden toimenpiteitä Somaliaan lähetetyn humanitaarisen avun kuljettamiseen ja perille toimittamiseen sekä Yhdistyneiden Kansakuntien (YK) valtuuttamiin toimiin osallistuvien alusten suojelemiseksi.

               (2)

               YK:n turvallisuusneuvosto ilmoitti 2 päivänä kesäkuuta 2008 hyväksymässään Somalian tilannetta koskevassa päätöslauselmassa 1816 (2008) olevansa huolestunut siitä, että merirosvous ja laivoihin kohdistuneet aseelliset ryöstöt uhkaavat humanitaarisen avun toimittamista perille Somaliassa, meren kauppareittien turvallisuutta ja kansainvälistä merenkulkua. Turvallisuusneuvosto kehotti erityisesti niitä valtioita, jotka haluavat käyttää Somalian rannikkovesillä olevia kaupallisia merireittejä, vahvistamaan ja koordinoimaan yhteistyössä siirtymäkauden liittohallituksen kanssa toimintaa, jolla ehkäistään merirosvousta ja merellä tapahtuvia aseellisia ryöstöjä.

               (3)

               YK:n turvallisuusneuvosto ilmaisi 7 päivänä lokakuuta 2008 hyväksymässään Somalian tilannetta koskevassa päätöslauselmassa 1838 (2008) tyytyväisyytensä meneillään olevaan Euroopan unionin mahdollisen sotilaallisen merioperaation suunnitteluun sekä muihin turvallisuusneuvoston päätöslauselmien 1814 (2008) ja 1816 (2008) täytäntöönpanoa varten tehtyihin kansainvälisiin ja kansallisiin aloitteisiin, ja kehotti painokkaasti kaikkia niitä valtioita, joilla on tarvittavat resurssit, tekemään yhteistyötä siirtymäkauden liittohallituksen kanssa merirosvouden ja merellä tapahtuvien aseellisten ryöstöjen torjunnassa päätöslauselman 1816 (2008) määräysten mukaisesti. Turvallisuusneuvosto kehotti myös painokkaasti kaikkia valtioita ja alueellisia järjestöjä jatkamaan turvallisuusneuvoston päätöslauselman 1814 (2008) määräysten mukaisia toimia Somalian väestölle suunnatun humanitaarisen avun toimittamisen kannalta elintärkeiden Maailman elintarvikeohjelman (World Food Programme, WFP) merikuljetusten suojelemiseksi, mikä on erityisen tärkeää Somalian väestölle suunnatun humanitaarisen avun perille saamiseksi.

               (4)

               Somalian siirtymäkauden liittohallitus on 14 päivänä marraskuuta 2008 päivätyllä kirjeellä ilmoittanut YK:n pääsihteerille sille päätöslauselman 1816 (2008) 7 kohdan mukaisesti tehdystä tarjouksesta.

               (5)

               Euroopan unioni saattaa joutua tukeutumaan YK:n turvallisuusneuvoston vastaisuudessa hyväksymiin Somalian tilannetta koskeviin päätöslauselmiin.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla, eikä Tanska näin ollen osallistu operaation rahoittamiseen,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin sotilasoperaation, jolla osallistutaan Somalian rannikkovesillä tapahtuneiden merirosvousten ja aseellisten ryöstöjen estämiseen, ehkäisyyn ja torjuntaan, jäljempänä ’Atalanta -operaatio’, operaatiosuunnitelma ja voimankäyttövaltuudet.
   2 artikla
   Atalanta -operaatio aloitetaan 8 päivänä joulukuuta 2008.
   3 artikla
   Valtuutetaan Atalanta -operaation komentaja antamaan välittömästi toimeenpanokäsky (ACTORD) joukkojen saattamiseksi toimintavalmiuteen ja aloittamaan operaation toteuttaminen.
   4 artikla
   Tämä päätös tulee voimaan päivänä, jona se tehdään.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 8 päivänä joulukuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 301, 12.11.2008, s. 33.


title: Neuvoston päätös 2014/507/YUTP, annettu 30 päivänä heinäkuuta 2014 , Krimiltä tai Sevastopolista peräisin oleville tavaroille asetettavista rajoituksista Krimin ja Sevastopolin laittoman liittämisen johdosta annetun päätöksen 2014/386/YUTP muuttamisesta

text:
               30.7.2014

               FI

               Euroopan unionin virallinen lehti

               L 226/20

         NEUVOSTON PÄÄTÖS 2014/507/YUTP,
   annettu 30 päivänä heinäkuuta 2014,
   Krimiltä tai Sevastopolista peräisin oleville tavaroille asetettavista rajoituksista Krimin ja Sevastopolin laittoman liittämisen johdosta annetun päätöksen 2014/386/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 23 päivänä kesäkuuta 2014 päätöksen 2014/386/YUTP (1).

               (2)

               Ottaen huomioon, että Krimin laiton liittäminen jatkuu, neuvosto katsoo, että olisi toteutettava lisätoimenpiteitä Krimin ja Sevastopolin kanssa käytävän kaupan ja Krimille ja Sevastopoliin tehtävien investointien rajoittamiseksi.

               (3)

               Unionin lisätoimet ovat tarpeen tiettyjen toimenpiteiden panemiseksi täytäntöön.

               (4)

               Päätös 2014/386/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/386/YUTP seuraavasti:

               1)

               Korvataan otsikko seuraavasti:
               ”Neuvoston päätös 2014/386/YUTP, annettu 23 päivänä kesäkuuta 2014, rajoittavista toimenpiteistä Krimin ja Sevastopolin laittoman liittämisen johdosta”.

               2)

               Lisätään artiklat seuraavasti:
               ”4 a artikla
               1.   Kielletään seuraavien alojen infrastruktuurihankkeiden perustamisen, hankkimisen tai kehittämisen kannalta keskeisten laitteiden ja teknologian myynti, toimitus tai siirto Krimille ja Sevastopoliin jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lainkäyttövallan alaisia aluksia tai ilma-aluksia käyttäen siitä riippumatta, ovatko ne peräisin jäsenvaltioiden alueelta:

                           a)

                           liikenne;

                           b)

                           televiestintä;

                           c)

                           energia.

                     Unioni toteuttaa tarvittavat toimenpiteet määrittääkseen, mitkä tuotteet kuuluvat tämän kohdan soveltamisalaan.
               2.   Kielletään seuraavien tarjoaminen 1 kohdassa tarkoitettujen alojen infrastruktuurin perustamiseen, hankkimiseen tai kehittämiseen Krimillä ja Sevastopolissa osallistuville yrityksille:

                           a)

                           edellä 1 kohdan mukaisesti määritettyjä keskeisiä laitteita ja teknologiaa koskeva tekninen apu tai koulutus ja niitä koskevat muut palvelut;

                           b)

                           rahoituksen tai rahoitustuen myöntäminen 1 kohdan mukaisesti määritettyjen keskeisten laitteiden ja teknologian myyntiin, toimitukseen, siirtoon tai vientiin tai niihin liittyvän teknisen avun tai koulutuksen antamiseen.

                     3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa tarkoitettujen kieltojen kiertäminen.
               4 b artikla
               1.   Kielletään seuraavien luonnonvarojen hyödyntämisen kannalta keskeisten laitteiden ja teknologian myynti, toimitus ja siirto Krimille ja Sevastopoliin jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lainkäyttövallan alaisia aluksia tai ilma-aluksia käyttäen siitä riippumatta, ovatko ne peräisin jäsenvaltioiden alueelta:

                           a)

                           öljy;

                           b)

                           kaasu;

                           c)

                           mineraalit.

                     Unioni toteuttaa tarvittavat toimenpiteet määrittääkseen, mitkä tuotteet kuuluvat tämän kohdan soveltamisalaan.
               2.   Kielletään seuraavien tarjoaminen 1 kohdassa tarkoitettujen luonnonvarojen hyödyntämiseen Krimillä ja Sevastopolissa osallistuville yrityksille:

                           a)

                           edellä 1 kohdan mukaisesti määritettyjä keskeisiä laitteita ja teknologiaa koskeva tekninen apu tai koulutus ja niitä koskevat muut palvelut;

                           b)

                           rahoituksen tai rahoitustuen myöntäminen 1 kohdan mukaisesti määritettyjen keskeisten laitteiden ja teknologian myyntiin, toimitukseen, siirtoon tai vientiin tai niihin liittyvän teknisen avun tai koulutuksen antamiseen.

                     3.   Kielletään tietoinen tai tarkoituksellinen osallistuminen toimintaan, jonka tarkoituksena tai tuloksena on 1 ja 2 kohdassa tarkoitettujen kieltojen kiertäminen.
               4 c artikla
               Edellä 4 a ja 4 b artiklassa säädetyt kiellot eivät vaikuta sellaisten sopimusten täytäntöönpanoon 28 päivään lokakuuta 2014 saakka, jotka on tehty ennen 30 päivänä heinäkuuta 2014, tai tällaisten sopimusten täytäntöönpanemiseksi tarvittavien sellaisten liitännäissopimusten täytäntöönpanoon, jotka tehdään ja pannaan täytäntöön viimeistään 28 päivänä lokakuuta 2014.
               4 d artikla
               Kielletään:

                           a)

                           sellaisten rahoituslainojen tai -luottojen myöntäminen, jotka liittyvät erityisesti 4 a artiklassa tarkoitettujen alojen infrastruktuurin perustamiseen, hankkimiseen tai kehittämiseen;

                           b)

                           osuuden tai lisäosuuden hankkiminen sellaisista Krimille ja Sevastopoliin sijoittautuneista yrityksistä, jotka osallistuvat 4 a artiklassa tarkoitettujen alojen infrastruktuurin perustamiseen, hankkimiseen tai kehittämiseen, mukaan lukien tällaisten yritysten hankkiminen kokonaan ja osuuteen oikeuttavien osakkeiden ja arvopapereiden hankkiminen;

                           c)

                           sellaisten yhteisyritysten perustaminen, jotka liittyvät 4 a artiklassa tarkoitettujen alojen infrastruktuurin perustamiseen, hankkimiseen tai kehittämiseen.

                     4 e artikla
               Kielletään:

                           a)

                           sellaisten rahoituslainojen tai -luottojen myöntäminen, jotka liittyvät erityisesti 4 b artiklassa tarkoitettujen luonnonvarojen hyödyntämiseen Krimillä ja Sevastopolissa;

                           b)

                           osuuden tai lisäosuuden hankkiminen sellaisista Krimille ja Sevastopoliin sijoittautuneista yrityksistä, jotka osallistuvat 4 b artiklassa tarkoitettujen luonnonvarojen hyödyntämiseen Krimillä ja Sevastopolissa, mukaan lukien tällaisten yritysten hankkiminen kokonaan ja osuuteen oikeuttavien osakkeiden ja arvopapereiden hankkiminen;

                           c)

                           sellaisten yhteisyritysten perustaminen, jotka liittyvät 4 b artiklassa tarkoitettujen luonnonvarojen hyödyntämiseen Krimillä ja Sevastopolissa.

                     4 f artikla
               Edellä 4 d ja 4 e artiklassa säädetyt kiellot

                           a)

                           eivät rajoita sellaisten velvoitteiden täytäntöönpanoa, jotka perustuvat ennen 30 päivänä heinäkuuta 2014 tehtyihin sopimuksiin;

                           b)

                           eivät estä lisäosuuden hankkimista, jos kyseinen lisäosuus on ennen 30 päivänä heinäkuuta 2014 tehtyyn sopimukseen perustuva velvoite.

                     4 g artikla
               Edellä 4 b ja 4 e artiklassa säädetyt kiellot eivät rajoita liiketoimia, jotka liittyvät olemassa olevan infrastruktuurin ylläpitoon turvallisuuden takaamiseksi.”.

               3)

               Lisätään 5 artiklaan seuraava virke:
               ”Edellä olevia 4 a ja 4 g artiklaa tarkastellaan uudelleen viimeistään 31 päivänä joulukuuta 2014.”.

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 30 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2014/386/YUTP, annettu 23 päivänä kesäkuuta 2014, Krimiltä tai Sevastopolista peräisin oleville tavaroille asetettavista rajoituksista Krimin ja Sevastopolin laittoman liittämisen johdosta(EUVL L 183, 24.6.2014, s. 70).


title: 2009/898/EY: Neuvoston päätös, tehty 30 päivänä marraskuuta 2009 , Euroopan yhteisön ja Barbadosin välisen lyhytaikaista oleskelua koskevan viisumivapaussopimuksen tekemisestä

text:
               8.12.2009

               FI

               Euroopan unionin virallinen lehti

               L 321/40

         NEUVOSTON PÄÄTÖS,
   tehty 30 päivänä marraskuuta 2009,
   Euroopan yhteisön ja Barbadosin välisen lyhytaikaista oleskelua koskevan viisumivapaussopimuksen tekemisestä
   (2009/898/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan b alakohdan i alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut Euroopan yhteisön puolesta lyhytaikaista oleskelua koskevan viisumivapaussopimuksen Barbadosin kanssa, jäljempänä ’sopimus’.

               (2)

               Sopimus allekirjoitettiin yhteisön puolesta 28 päivänä toukokuuta 2009 sillä varauksella, että se myöhemmin tehdään, ja sitä on sovellettu väliaikaisesti kyseisestä päivästä lähtien neuvoston päätöksen 2009/479/EY (2) mukaisesti.

               (3)

               Sopimus olisi hyväksyttävä.

               (4)

               Sopimuksella perustetaan sopimuksen hallinnoinnista vastaava sekakomitea, jonka olisi vahvistettava työjärjestyksensä. On aiheellista säätää yksinkertaistetun menettelyn noudattamisesta tämän työjärjestyksen vahvistamista koskevan yhteisön kannan vahvistamisessa.

               (5)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 1 ja 2 artiklan mukaisesti ja vaikuttamatta mainitun pöytäkirjan 4 artiklan soveltamiseen kyseiset jäsenvaltiot eivät osallistu tämän päätöksen tekemiseen, se ei sido niitä eikä sitä sovelleta niihin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Barbadosin välinen sopimus lyhytaikaista oleskelua koskevasta viisumivapaudesta (3).
   2 artikla
   Neuvoston puheenjohtaja tekee sopimuksen 8 artiklan 1 kohdassa määrätyn ilmoituksen (4).
   3 artikla
   Sopimuksen 6 artiklalla perustettavassa asiantuntijoiden sekakomiteassa yhteisöä edustaa komissio jäsenvaltioiden asiantuntijoiden avustamana.
   4 artikla
   Komissio vahvistaa asiantuntijoiden sekakomiteassa esitettävän yhteisön kannan sopimuksen 6 artiklan 4 kohdassa tarkoitetusta sekakomitean työjärjestyksen vahvistamisesta kuultuaan asiasta neuvoston nimeämää erityiskomiteaa.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  Lausunto annettu 20. lokakuuta 2009 (ei vielä julkaistu virallisessa lehdessä).

      (2)  EUVL L 169, 30.6.2009, s. 9.

      (3)  Sopimuksen tekstin osalta ks. EUVL L 169, 30.6.2009, s. 10.

      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: Euroopan parlamentin päätös (EU) 2016/1516, annettu 28 päivänä huhtikuuta 2016, vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/238

         EUROOPAN PARLAMENTIN PÄÄTÖS (EU) 2016/1516,
   annettu 28 päivänä huhtikuuta 2016,
   vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2014 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä keskukselle (05584/2016 – C8-0066/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0100/2016),

               1.

               myöntää Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ympäristökeskuksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 143.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 126, 21.5.2009, s. 13.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2009/242/EY: Neuvoston päätös, tehty 16 päivänä maaliskuuta 2009 , alueiden komitean italialaisen jäsenen nimeämisestä

text:
               18.3.2009

               FI

               Euroopan unionin virallinen lehti

               L 72/5

      NEUVOSTON PÄÄTÖS,
   tehty 16 päivänä maaliskuuta 2009,
   alueiden komitean italialaisen jäsenen nimeämisestä
   (2009/242/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi.

               (2)

               Yksi alueiden komitean jäsenen paikka on vapautunut Ottaviano DEL TURCOn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Giovanni CHIODI, Presidente della Regione Abruzzo.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 16 päivänä maaliskuuta 2009.

            Neuvoston puolesta

            Puheenjohtaja

         L. CHATEL

      (1)  EUVL L 56, 25.2.2006, s. 75.


title: Neuvoston päätös 2005/316/YUTP, tehty 18 päivänä huhtikuuta 2005, entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista tietyistä lisätoimenpiteistä hyväksytyn yhteisen kannan 2004/694/YUTP täytäntöönpanosta

text:
               20.4.2005

               FI

               Euroopan unionin virallinen lehti

               L 100/54

      NEUVOSTON PÄÄTÖS 2005/316/YUTP,
   tehty 18 päivänä huhtikuuta 2005,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevista tietyistä lisätoimenpiteistä hyväksytyn yhteisen kannan 2004/694/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon yhteisen kannan 2004/694/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi yhteisessä kannassa 2004/694/YUTP toimenpiteitä, joiden tarkoituksena on jäädyttää kaikki entisen Jugoslavian alueen kansainvälisen rikostuomioistuimen syytteeseen asettamille luonnollisille henkilöille kuuluvat varat ja taloudelliset resurssit.

               (2)

               Neuvosto teki 21 päivänä helmikuuta 2005 päätöksen 2005/148/YUTP, jolla muutettiin yhteisen kannan 2004/694/YUTP liitteessä olevaa luetteloa.

               (3)

               Koska Ljubomir BOROVCANIN, Gojko JANKOVIC, Sreten LUKIC, Drago NIKOLIC ja Vinko PANDUREVIC on siirretty entisen Jugoslavian alueen kansainvälisen rikostuomioistuimen huostaan, heidän nimensä olisi poistettava luettelosta.

               (4)

               Entisen Jugoslavian alueen kansainvälinen rikostuomioistuin on sen sijaan lisännyt Zdravko TOLIMIRin, jonka syytteeseenpano julkistettiin 10 päivänä helmikuuta 2005, epäiltyjen ja paossa olevien henkilöiden luetteloon. Tämä nimi olisi näin ollen sisällytettävä yhteisen kannan 2004/694/YUTP liitteessä olevaan luetteloon.

               (5)

               Yhteisen kannan 2004/694/YUTP liitteessä oleva luettelo olisi vastaavasti muutettava,

         ON PÄÄTTÄNYT SEURAAVAA:
   1 artikla
   Korvataan yhteisen kannan 2004/694/YUTP liitteessä oleva henkilöluettelo tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 18 päivänä huhtikuuta 2005.

            Neuvoston puolesta

            Puheenjohtaja

         J. KRECKÉ

      (1)  EUVL L 315, 14.10.2004, s. 52. Yhteinen kanta sellaisena kuin se on viimeksi muutettuna päätöksellä 2005/148/YUTP (EUVL L 49, 22.2.2005, s. 34).

      LIITE

            ”LIITE
            Luettelo 1 artiklassa tarkoitetuista henkilöistä

                        Nimi: BOROVNICA Goran
                        Syntymäaika: 15.8.1965
                        Syntymäpaikka: Kozarac, Prijedorin kunta, Bosnia ja Hertsegovina
                        Kansalaisuus: Bosnia ja Hertsegovina

                        Nimi: DJORDJEVIC Vlastimir
                        Syntymäaika: 1948
                        Syntymäpaikka: Vladicin Han, Serbia ja Montenegro
                        Kansalaisuus: Serbia ja Montenegro

                        Nimi: GOTOVINA Ante
                        Syntymäaika: 12.10.1955
                        Syntymäpaikka: Pasman-saari, Zadarin kunta, Kroatian tasavalta

                                    Kansalaisuus

                                    :

                                    Kroatia
                                    Ranska

                        Nimi: HADZIC Goran
                        Syntymäaika: 7.9.1958
                        Syntymäpaikka: Vinkovci, Kroatian tasavalta
                        Kansalaisuus: Serbia ja Montenegro

                        Nimi: KARADZIC Radovan
                        Syntymäaika: 19.6.1945
                        Syntymäpaikka: Petnjica, Savnik, Montenegro, Serbia ja Montenegro
                        Kansalaisuus: Bosnia ja Hertsegovina

                        Nimi: LUKIC Milan
                        Syntymäaika: 6.9.1967
                        Syntymäpaikka: Visegrad, Bosnia ja Hertsegovina

                                    Kansalaisuus

                                    :

                                    Bosnia ja Hertsegovina
                                    mahdollisesti Serbia ja Montenegro

                        Nimi: LUKIC Sredoje
                        Syntymäaika: 5.4.1961
                        Syntymäpaikka: Visegrad, Bosnia ja Hertsegovina

                                    Kansalaisuus

                                    :

                                    Bosnia ja Hertsegovina
                                    mahdollisesti Serbia ja Montenegro

                        Nimi: MLADIC Ratko
                        Syntymäaika: 12.3.1942
                        Syntymäpaikka: Bozanovici, Kalinovikin kunta, Bosnia ja Hertsegovina

                                    Kansalaisuus

                                    :

                                    Bosnia ja Hertsegovina
                                    mahdollisesti Serbia ja Montenegro

                        Nimi: PAVKOVIC Nebojsa
                        Syntymäaika: 10.4.1946
                        Syntymäpaikka: Senjski Rudnik, Serbia ja Montenegro
                        Kansalaisuus: Serbia ja Montenegro

                        Nimi: POPOVIC Vujadin
                        Syntymäaika: 14.3.1957
                        Syntymäpaikka: Sekovici, Bosnia ja Hertsegovina
                        Kansalaisuus: Serbia ja Montenegro

                        Nimi: TOLIMIR Zdravko
                        Syntymäaika: 27.11.1948
                        Syntymäpaikka:
                        Kansalaisuus: Bosnia ja Hertsegovina

                        Nimi: ZELENOVIC Dragan
                        Syntymäaika: 12.2.1961
                        Syntymäpaikka: Foca, Bosnia ja Hertsegovina
                        Kansalaisuus: Bosnia ja Hertsegovina

                        Nimi: ZUPLJANIN Stojan
                        Syntymäaika: 22.9.1951
                        Syntymäpaikka: Kotor Varos, Bosnia ja Hertsegovina
                        Kansalaisuus: Bosnia ja Hertsegovina”


title: 2009/407/EY: Euroopan parlamentin ja neuvoston päätös, tehty 6 päivänä toukokuuta 2009 , talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen (2007–2013) osalta

text:
               29.5.2009

               FI

               Euroopan unionin virallinen lehti

               L 132/8

      EUROOPAN PARLAMENTIN JA NEUVOSTON PÄÄTÖS,
   tehty 6 päivänä toukokuuta 2009,
   talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen muuttamisesta monivuotisen rahoituskehyksen (2007–2013) osalta
   (2009/407/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 21 kohdan, 22 kohdan ensimmäisen ja toisen alakohdan ja 23 kohdan,
   ottavat huomioon komission ehdotuksen,
   sekä katsovat seuraavaa:

               (1)

               Kolmikantakokouksessa, joka järjestettiin 2 päivänä huhtikuuta 2009, Euroopan parlamentti, neuvosto ja komissio ovat päässeet yhteisymmärrykseen hankkeiden rahoittamisesta energian ja laajakaistainternetin aloilla sekä vuonna 2003 toteutetun, yhteisen maatalouspolitiikan väliuudistuksen kokonaisarvioinnissa (”terveystarkastuksessa”) määriteltyihin ”uusiin haasteisiin” liittyvien toimenpiteiden tehostamisen rahoittamisesta osana Euroopan talouden elvytyssuunnitelmaa infrastruktuurien nykyaikaistamista ja energiaa koskevaa yhteisvastuuta varten. Rahoitus edellyttää, että ensin tarkistetaan vuosiksi 2007–2013 laadittua monivuotista rahoituskehystä toimielinten sopimuksen 21, 22 ja 23 kohdan mukaisesti, jotta alaotsakkeen 1 a maksusitoumusmäärärahojen vuoden 2009 enimmäismäärää voidaan korottaa 2 000 miljoonalla eurolla käypinä hintoina.

               (2)

               Alaotsakkeen 1 a enimmäismäärään tehtävä lisäys kompensoidaan kokonaisuudessaan supistamalla otsakkeen 2 maksusitoumusmäärärahojen vuoden 2009 enimmäismäärää 2 000 miljoonalla eurolla.

               (3)

               Jotta maksusitoumusten ja maksujen välinen suhde säilytettäisiin asianmukaisena, maksumäärärahojen vuotuisia enimmäismääriä mukautetaan. Mukautus on neutraali.

               (4)

               Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen liitettä I olisi sen vuoksi tarkistettava (2),

         OVAT PÄÄTTÄNEET SEURAAVAA:
   Ainoa artikla
   Talousarviota koskevasta kurinalaisuudesta ja moitteettomasta varainhoidosta tehdyn toimielinten välisen sopimuksen liite I korvataan tämän päätöksen liitteellä.

      Tehty Strasbourgissa 6 päivänä toukokuuta 2009.

            Euroopan parlamentin puolesta

            Puhemies

         H.-G. PÖTTERING

            Neuvoston puolesta

            Puheenjohtaja

         J. KOHOUT

      (1)  EUVL C 139, 14.6.2006, s. 1.

      (2)  Edellä mainittuun rahoitussopimukseen perustuvat määrät muunnetaan tämän vuoksi vuoden 2004 hinnoiksi.

      LIITE

         Euroopan talouden elvytyssuunnitelman perusteella tarkistettu vuosien 2007–2013 rahoituskehys (vuoden 2004 kiinteinä hintoina)

                  (miljoonaa euroa vuoden 2004 kiinteinä hintoina)

                  Maksusitoumusmäärärahat

                  2007

                  2008

                  2009

                  2010

                  2011

                  2012

                  2013

                  Yhteensä
                  2007–2013

                              1.

                              Kestävä kasvu

                     50 865

                     53 262

                     55 883

                     54 860

                     55 400

                     56 866

                     58 256

                     385 392

                              1a

                              Kasvua ja työllisyyttä edistävä kilpailukyky

                  8 404

                  9 595

                  12 021

                  11 000

                  11 306

                  12 122

                  12 914

                  77 362

                              1b

                              Kasvua ja työllisyyttä edistävä koheesio

                  42 461

                  43 667

                  43 862

                  43 860

                  44 094

                  44 744

                  45 342

                  308 030

                              2.

                              Luonnonvarojen suojelu ja hallinta

                     51 962

                     54 685

                     52 205

                     53 379

                     52 528

                     51 901

                     51 284

                     367 944

                  josta: markkinoihin liittyvät menot ja suorat tuet

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Kansalaisuus, vapaus, turvallisuus ja oikeus

                     1 199

                     1 258

                     1 380

                     1 503

                     1 645

                     1 797

                     1 988

                     10 770

                              3a

                              Vapaus, turvallisuus ja oikeus

                  600

                  690

                  790

                  910

                  1 050

                  1 200

                  1 390

                  6 630

                              3b

                              Kansalaisuus

                  599

                  568

                  590

                  593

                  595

                  597

                  598

                  4 140

                              4.

                              EU maailmanlaajuisena toimijana

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Hallinto
                               (1)

                     6 633

                     6 818

                     6 973

                     7 111

                     7 255

                     7 400

                     7 610

                     49 800

                              6.

                              Korvaukset

                     419

                     191

                     190

                     800

                     Maksusitoumusmäärärahat yhteensä

                     117 277

                     122 683

                     123 370

                     123 862

                     124 167

                     125 643

                     127 167

                     864 169

                  prosentteina suhteessa BKTL:oon

                  1,08 %

                  1,09 %

                  1,07 %

                  1,05 %

                  1,03 %

                  1,02 %

                  1,01 %

                  1,048 %

                     Maksumäärärahat yhteensä

                     115 142

                     119 805

                     110 439

                     119 126

                     116 552

                     120 145

                     119 391

                     820 600

                  prosentteina suhteessa BKTL:oon

                  1,06 %

                  1,06 %

                  0,96 %

                  1,01 %

                  0,97 %

                  0,98 %

                  0,95 %

                  1,00 %

                  Käytettävissä oleva liikkumavara

                  0,18 %

                  0,18 %

                  0,28 %

                  0,23 %

                  0,27 %

                  0,26 %

                  0,29 %

                  0,24 %

                  Omien varojen enimmäismäärä, prosentteina suhteessa BKTL:oon

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Tämän otsakkeen enimmäismääriin sisältyvistä eläkemenoista on vähennetty henkilöstön eläkejärjestelmään suorittamat maksut, joiden enimmäismäärä jaksolla 2007–2013 on 500 miljoonaa euroa vuoden 2004 hintoina.


title: 2012/644/EU: Neuvoston päätös, annettu 24 päivänä syyskuuta 2012 , Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyn sopimuksen allekirjoittamisesta Euroopan unionin puolesta

text:
               18.10.2012

               FI

               Euroopan unionin virallinen lehti

               L 287/2

         NEUVOSTON PÄÄTÖS,
   annettu 24 päivänä syyskuuta 2012,
   Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyn sopimuksen allekirjoittamisesta Euroopan unionin puolesta
   (2012/644/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 29 päivänä tammikuuta 2007 komission aloittamaan vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan mukaiset neuvottelut tiettyjen muiden Maailman kauppajärjestön jäsenten kanssa Bulgarian tasavallan ja Romanian Euroopan unioniin liittymisen vuoksi.

               (2)

               Komissio on käynyt neuvotteluja neuvoston hyväksymien neuvotteluohjeiden mukaisesti.

               (3)

               Neuvottelut on saatettu päätökseen, ja Euroopan unionin edustaja parafoi Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehdyn sopimuksen, jäljempänä ’sopimus’, 21 päivänä joulukuuta 2011 ja Amerikan yhdysvaltojen edustaja 17 päivänä helmikuuta 2012.

               (4)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Amerikan yhdysvaltojen välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Bulgarian tasavallan ja Romanian myönnytysluetteloissa mainittavien myönnytysten muuttamisesta maiden Euroopan unioniin liittymisen vuoksi kirjeenvaihtona tehty sopimus, jäljempänä ’sopimus’, unionin puolesta sillä varauksella, että sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  Sopimuksen teksti julkaistaan yhdessä sen tekemistä koskevan päätöksen kanssa.